cyanic-selkie/wikianc huggingface dataset:
కల్కి కృష్ణమూర్తి
రామస్వామి అయ్యర్ కృష్ణమూర్తి  (1899 సెప్టెంబరు 9 – 1954 డిసెంబరు 5), "కల్కి" కలం పేరుతో సుపరిచితుడు. అతడు తమిళ రచయిత, జర్నలిస్టు, రచయిత, విమర్శకుడు, భారత స్వాతంత్ర్య సమరయోధుదు.
ఆయనకు మహావిష్ణువు 10 వ అవతారంగా భావిస్తున్న కల్కి పేరును పెట్టారు. అతడి రచనలలో 120 లఘు కథలు, 10 నవలలు, 3 చారిత్రిక ప్రేమ కథలు, సంపాదకీయాలు, రాజకీయ రచనలు ఉన్నాయి. అనేక వందల సంఖ్యలో సినిమా, సంగీత సమీక్షలున్నాయి.
ప్రారంభ జీవితం
అతడి తండ్రి రామస్వామి అయ్యర్. అతని తండ్రి మద్రాసు ప్రెసిడెన్సీ లోని పాత తంజావూరు జిల్లాకు చెందిన పుట్టమంగళం జిల్లాలో అకౌంటెంట్ గా పనిచేసేవాడు. అతడు ప్రాథమిక విద్యను తన స్వంత గ్రామంలో, ఉన్నత విద్యను మాయావరం లోని మ్యునిసిపల్ హైస్కూల్ లో 1921లో పూర్తి చేసాడు. పాఠశాల విద్యను పూర్తి చేసిన తరువాత 1921 లో మహాత్మా గాంధీ ఆధ్వర్యంలో జరుగుతున్న సహాయనిరాకరణోద్యమంలో పాల్గొన్నాడు.
జీవితం
1923 లో అతడు "నవశక్తి" పత్రికకు సబ్-ఎడిటర్ గా చేరాడు. ఆ పత్రిక ప్రముఖ స్వాతంత్ర్య సమరయోధుడు, తమిళ పండితుడు "తిరు వి.కళ్యాణసుందరం" ద్వారా నడుపబడుతుండేది. కృష్ణమూర్తి రాసిన మొదటి పుస్తకం 1928 లో ప్రచురింపబడింది. 1928 లో నవశక్తిని వదలి రాజగోపాలచారితో కలసి సేలం జిల్లాలోని తిరుచెన్‌గొడెలోగల మహాత్మాగాంధీ ఆశ్రమంలో గడిపాడు. అచట తమిళ జర్నల్ "విమోచనం"కు ఎడిటింగ్ చేసేవాడు. 1931 లో అతడు మరల ఆరు నెలల పాటు జైలు శిక్ష అనుభవించాడు. తరువాత సంవత్సరం ఎస్.ఎస్.వాసన్ ద్వారా నడుపబడుతున్న "ఆనంద వికటన్" అనే హాస్య వార పత్రికలో చేరాడు.
అతడు "కల్కి", "రా.కి", "తమిళ్ తెన్ని", "కర్ణాటకం" వంతి కలం పేర్లతో రాసేవాడు. వికటన్ పత్రిక అతడు రాసిన అనేక లఘు కథలు, నవలలను ప్రచురించింది. 1941లో అతడు "ఆనంద వికటన్"ను వదలి మరల స్వాతంత్ర్యోద్యమంలో పాల్గొన్నాడు. జైలు శిక్ష అనుభవించాడు.
జైల నుండి విడుదలైన తరువాత మూడు నెలల తరువాత "కల్కి" పేరుతో పత్రికను ప్రారంభించాడు. ఈ పత్రికకు అతడు 1954, డిసెంబరు 5 న తాను మరణించే వరకు సంపాదకునిగా కొనసాగాడు. చారిత్రాత్మక కల్పనా రచనలలో కృష్ణమూర్తి సాధించిన విజయం అసాధారణమైనది. అక్షరాస్యత స్థాయి తక్కువగా ఉన్న సమయంలో ఆంగ్లంలో చదువుకున్న తమిళులు తమిళంలో ఉన్న రచనపై ఆకర్షితులైనారు. దీని ఫలితంగా "కల్కి" యొక్క సర్క్యులేషన్ 71,000 కాపీలను చేరినది. ఇది దేశంలో అత్యధిక సర్క్యులేషన్ గల వార పత్రికగా గుర్తింపు పొందింది.
కల్కి ఎం.ఎస్.సుబ్బలక్ష్మి నటించిన సినిమా "మీరా"కు కథ, సంభాషణలు రాసాడు.
ఆతడు గాంధీజీ రాసిన "మై ఎక్స్‌పెరిమెంట్స్ విత్ ట్రూత్"ను తమిళంలో అనువదించి "సత్య సోతానై"గా ప్రచురించాడు.
మరణం
అతడు 1954 డిసెంబరు 5 న తన 55వ యేట టి.బి వ్యాధితో మరణించాడు. కల్కి పత్రిక 1954 డిసెంబరు 5 న ప్రచురించిన ప్రత్యేక సంచికలో శారదాదేవి గురించి అతడు రాసిన చివరి సంపాదకీయం ప్రచురింపబడింది.
బయటి లింకులు
వర్గం:తమిళ రచయితలు వర్గం:1899 జననాలు వర్గం:1954 మరణాలు వర్గం:భారత స్వాతంత్ర్య సమర యోధులు
ఎస్. ముత్తుసామి
'''ఎస్‌. ముత్తుసామి''' తమిళనాడు రాష్ట్రానికి చెందిన రాజకీయ నాయకుడు. ఆయన తమిళనాడు శాసనసభకు ఈరోడ్ పశ్చిమ నియోజకవర్గం నుండి ఎమ్మెల్యేగా ఎన్నికై, ప్రస్తుతం ఎం. కె. స్టాలిన్ మంత్రివర్గంలో గృహ నిర్మాణ, పట్టణాభివృద్ధి శాఖ మంత్రిగా పనిచేస్తున్నాడు.
ఎస్‌. ముత్తుసామి ఈరోడ్ పశ్చిమ నియోజకవర్గం నియోజకవర్గం నుండి నాలుగుసార్లు, భవాని నియోజకవర్గం నుండి ఒకసారి గెలిచి ఎం.జి.రామచంద్రన్ మంత్రివర్గంలో రవాణా శాఖ మంత్రిగా, జయలలిత మంత్రివర్గంలో ఆరోగ్యశాఖ మంత్రిగా, 2021లో ఎమ్మెల్యేగా గెలిచి ఎం. కె. స్టాలిన్ మంత్రివర్గంలో గృహ నిర్మాణ, పట్టణాభివృద్ధి శాఖ మంత్రిగా పనిచేస్తున్నాడు.
మూలాలు
వర్గం:తమిళనాడు రాజకీయ నాయకులు
అభిరామ్ వర్మ
అభిరామ్‌ వర్మ (జననం 3 ఫిబ్రవరి 1989) సినీ నటుడు,రచయిత.2013 లో మిస్టర్ ఆంధ్రప్రదేశ్  పోటీలో గెలుపొందాడు.2015 విడుదలైన హోరా హోరి  అనే చిత్రం ద్వారా  మంచి గుర్తింపు తెచ్చుకున్నాడు.
వ్యక్తిగతం
అభిరామ్ వర్మ ఫిబ్రవరి 3,1989 న తెలంగాణ లోని ఖమ్మంలో జన్మించాడు.బాల్యంలో ఎక్కువగా విజయవాడలో తాతామామల దగ్గర పెరిగాడు. ఇంజనీరింగ్ చదువుతున్నప్పుడు సినిమా రంగంలోకి వచ్చాడు.అమెరికాలో ఫ్లోరిడా స్టేట్ యూనివర్సిటీ నుండి మేనేజ్‌మెంట్‌లో మాస్టర్స్ చేశాడు. భారతదేశానికి తిరిగి వచ్చిన తరువాత దేవదాస్ కనకాల దగ్గర తెలుగు భాష నేర్చుకున్నాడు.2013 లో మిస్టర్ ఆంధ్రప్రదేశ్ అవార్డు లభించింది. దర్శకుడు తేజ ఆడిషన్స్‌లో అతడిని నటనను గుర్తించి హోరా హోరీలో సినిమాలో అవకాశం కల్పించాడు
నేర్చుకోవడం
thumb|ఆన్‌లైన్ తరగతుల ద్వారా నేర్చుకోవడం నేర్చుకోవడం అనేది అధ్యయనం, అనుభవం, సూచనల ద్వారా కొత్త జ్ఞానం, నైపుణ్యాలు, ప్రవర్తనలు, విలువలను పొందే ప్రక్రియ. ఇది మానవాభివృద్ధికి ఒక ప్రాథమిక అంశం. ఇది వ్యక్తిగత ఎదుగుదలకు, వృత్తిపరమైన పురోగతికి మరియు సామాజిక పురోగతికి కీలకమైనది. అధికారికంగా విద్యను అభ్యసించడం, శిక్షణ తీసుకోవడం మరియు అనధికారికంగా శిక్షణ పొందడం, ఆచరణాత్మక అనుభవం, పరిశీలన, ప్రయోగాలు వంటి వివిధ మార్గాల ద్వారా నేర్చుకోవడం జరుగుతుంది. నేర్చుకోవడంను ఆంగ్లంలో లెర్నింగ్ అంటారు. విద్యార్థులు తమ విద్యను విద్యాలయములలో, కళాశాలలో నేర్చుకుంటారు. వృత్తి పరమైన విద్యలను కొందరు తమ తల్లిదండ్రుల నుంచి ఇతర శిక్షణా తరగతుల నుంచి నేర్చుకుంటారు. నేర్చుకోవడంలో అనేక రకాలున్నాయి.
నేర్చుకోవడం యొక్క వివిధ రకాలు:
మూలాలు
వర్గం:పదజాలం
శింగనమల
శింగనమల, ఆంధ్ర ప్రదేశ్ రాష్ట్రంలోని అనంతపురం జిల్లా, శింగనమల మండలంలోని గ్రామం.
ఇది సమీప పట్టణమైన అనంతపురం నుండి 22 కి. మీ. దూరంలో ఉంది.
గణాంక వివరాలు
2011 భారత జనగణన గణాంకాల ప్రకారం ఈ గ్రామం 1165 ఇళ్లతో, 4986 జనాభాతో 3173 హెక్టార్లలో విస్తరించి ఉంది. గ్రామంలో మగవారి సంఖ్య 2437, ఆడవారి సంఖ్య 2549. షెడ్యూల్డ్ కులాల సంఖ్య 795 కాగా షెడ్యూల్డ్ తెగల సంఖ్య 39. గ్రామం యొక్క జనగణన లొకేషన్ కోడ్ 595014 .పిన్ కోడ్: 515435.
విద్యా సౌకర్యాలు
గ్రామంలో ఒక ప్రైవేటు బాలబడి ఉంది. ప్రభుత్వ ప్రాథమిక పాఠశాలలు నాలుగు, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి. ఒక ప్రభుత్వ జూనియర్ కళాశాల ఉంది.ఒక ప్రైవేటు వృత్తి విద్యా శిక్షణ పాఠశాల ఉంది.సమీప ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల అనంతపురంలో ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ అనంతపురంలో ఉన్నాయి.సమీప అనియత విద్యా కేంద్రం, దివ్యాంగుల ప్రత్యేక పాఠశాల అనంతపురం లో ఉన్నాయి.
ప్రభుత్వ వైద్య సౌకర్యం
సింగనమలలో ఉన్న ఒక సామాజిక ఆరోగ్య కేంద్రంలో ముగ్గురు డాక్టర్లు, 10 మంది పారామెడికల్ సిబ్బందీ ఉన్నారు. ఒకప్రాథమిక ఆరోగ్య కేంద్రంలో ఇద్దరు డాక్టర్లు, ఆరుగురు పారామెడికల్ సిబ్బందీ ఉన్నారు. ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఇద్దరు పారామెడికల్ సిబ్బంది ఉన్నారు. ఒక పశు వైద్యశాలలో ఒక డాక్టరు, ఒకరు పారామెడికల్ సిబ్బందీ ఉన్నారు.సంచార వైద్య శాల గ్రామం నుండి 5 నుండి 10 కి.మీ. దూరంలో ఉంది. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
ఒక ఎమ్బీబీయెస్ డాక్టరు, ఎమ్బీబీయెస్ కాకుండా ఇతర డిగ్రీలు చదివిన డాక్టర్లు ముగ్గురు, డిగ్రీ లేని డాక్టరు ఒకరు, ఇద్దరు నాటు వైద్యులు ఉన్నారు. రెండు మందుల దుకాణాలు ఉన్నాయి.
తాగు నీరు
గ్రామంలో కుళాయిల ద్వారా శుద్ధి చేయని నీరు సరఫరా అవుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
త్రిశూలం (సినిమా)
త్రిశూలం 1982, డిసెంబర్ 22న విడుదలయిన తెలుగు చలనచిత్రం.
శింగనమల
సమాచార, రవాణా సౌకర్యాలు
సింగనమలలో పోస్టాఫీసు సౌకర్యం, సబ్ పోస్టాఫీసు సౌకర్యం ఉన్నాయి. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
త్రిశూలం (సినిమా)
పాటలు
ఈ చిత్రంలోని పాటలను పాలగుమ్మి పద్మరాజు, ఆత్రేయ రచించగా కె.వి.మహదేవన్ స్వరపరిచాడు.
శింగనమల
సమాచార, రవాణా సౌకర్యాలు
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
త్రిశూలం (సినిమా)
మూలాలు
వర్గం:కృష్ణంరాజు నటించిన సినిమాలు వర్గం:గొల్లపూడి మారుతీరావు చిత్రాలు వర్గం:రావి కొండలరావు నటించిన చిత్రాలు వర్గం:రాధిక నటించిన సినిమాలు వర్గం:రావు గోపాలరావు నటించిన చిత్రాలు వర్గం:శ్రీదేవి నటించిన చిత్రాలు వర్గం:జయసుధ నటించిన సినిమాలు
శింగనమల
మార్కెటింగు, బ్యాంకింగు
వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు ఉన్నాయి. గ్రామంలో ఆటల మైదానం, గ్రంథాలయం, పబ్లిక్ రీడింగ్ రూం ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. ఆశా కార్యకర్త గ్రామం నుండి 5 నుండి 10 కి.మీ. దూరంలో ఉంది. సినిమా హాలు గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 20 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
సింగనమలలో భూ వినియోగం కింది విధంగా ఉంది:
నీటిపారుదల సౌకర్యాలు
సింగనమలలో వ్యవసాయానికి నీటి సరఫరా కింది వనరుల ద్వారా జరుగుతోంది.
ప్రధాన పంటలు
వేరుశనగ, కంది, వరి
విజయవాడ ఈస్ట్ మండలం
చరిత్ర
ఆంధ్రప్రదేశ్ జిల్లాల పునర్వ్యవస్థీకరణ - 2022 లో భాగంగా విజయవాడ నగరంలోని గాంధీనగర్ లో ఉండే విజయవాడ అర్బన్ మండల కార్యాలయానికి అశోక్ నగర్, భవానీపురం, కబేళ, కండ్రిక వంటి శివారు ప్రాంతాల్లో నివసించే ప్రజలు వెళ్లేందుకు గత కొన్నేళ్లుగా పడుచున్న ఇబ్బందులు దృష్టిలో పెట్టుకుని ప్రజల సౌకర్యార్థం విజయవాడ సెంట్రల్, విజయవాడ ఈస్ట్, విజయవాడ నార్త్ విజయవాడ వెస్ట్ అనే నాలుగు కొత్త అర్బన్ మండలాలను కృష్ణా జిల్లా పరిధిని సవరించగా, కొత్తగా ఏర్పడిన ఎన్టీఆర్ జిల్లా విజయవాడ రెవెన్యూ డివిజను పరిధిలో భాగంగా ఈ మండలాలను ప్రభుత్వం ఏర్పాటుచేసిింది. వాటిలో ఈ మండలం ఒకటి.
మండలం లోని గ్రామాలు
ఈ మండలం పౌర సౌకర్యాలకు భాధ్యత వహించే విజయవాడ నగరపాలక సంస్థ పరిధిలో ఒక భాగంగా ఉన్నందున మండల పరిధిలో గ్రామాలు లేవు.
ఆర్కిటిక్ టెర్న్ పక్షి
యూకేలోని ఫర్న్ దీవుల్లో ఈ పక్షులు ఉంటాయి. ఇవి చాలా దూరం వలస వెళ్ళే పక్షులు. ఐరోపా, ఆసియా ,ఉత్తర అమెరికా ఆర్కిటిక్ వలస వెళ్ళాతాయి. ఇవి గంటకు 35 కిలోమీటర్ల వేగంతో ప్రయాణిస్తాయి. సగటున రోజుకు 250 నుండి 400 కిలోమీటర్ల ప్రయాణం చేస్తాయి .ఆర్కిటిక్ టెర్న్ పక్షి పోడవు సుమారు 14 అంగుళాలు, రెక్కలు సుమారు 34 అంగుళాలు ఉంటాయి.వీటి ముక్కు చిన్నదిగా సూదిగా, ఎరుపు రంగులో ఉంటుంది. తలపైన నల్లగానూ మిగతా శరీరమంతా తెల్లగానూ ఉంటుంది. పాదాలు బాతు పాదాల్లా వలె ఉంటాయి .ఇవి గుడ్లు మే, ఆగస్టు మాసాల్లో గుడ్లుపెడతాయి. వీటి ఆహారం చేపలు, కీటకాలను తింటాయి. వీటి జీవిత కాలం మూడు, నాలుగు సంవత్సరాలు బతుకుతాయి.
వలసలు
ఈ జాతి పక్షులు ఫర్న్‌ దీవుల నుండి అంటార్కిటికా వలస వెళ్లబోయే ముందు శాస్త్రవేత్తలు 29 ఆర్కిటిక్‌ టెర్న్‌ పక్షుల్ని తీసుకుని వాటికి తేలికపాటి జియోలొకేటర్లు అమర్చి పరీక్షించారు. ఈ పక్షులు ఫర్న్‌ దీవుల నుంచి చలికాలంలో పొదగడానికి అంటార్కిటికా బయలుదేరి వెళ్లి తిరిగి రావడం గురించి శాస్త్రవేత్తలు తెలుసుకున్నారు. ఇవి అత్యధిక దూరం వలస వెళ్ళే పక్షులు. ఈ పక్షులు జీవిత కాలంలో సుమారు 30లక్షల కిలోమీటర్ల దూరం ప్రయాణం చేస్తాయి.
మూలాలు
వర్గం:పక్షులు వర్గం:వలస పక్షులు
మిషన్ మంగళ్
మిషన్ మంగళ్ 2019లో విడుదలైన హిందీ సినిమా. ఫాక్స్ స్టార్ స్టూడియోస్ సమర్పణలో కేప్ ఆఫ్ గుడ్ ఫిల్మ్స్, ఫాక్స్ స్టార్ స్టూడియోస్, హోప్ ప్రొడక్షన్స్ సంస్థలు ఈ సినిమాను నిర్మించాయి. జగన్ శక్తి దర్శకత్వం వహించిన ఈ సినిమాలో అక్షయ్ కుమార్, విద్యా బాలన్, తాప్సీ, నిత్యామీనన్, సోనాక్షిసిన్హా, శర్మాన్ జోషి ప్రధాన పాత్రల్లో నటించారు.
ఎరౌండ్ ది వరల్డ్ ఇన్ 80 డేస్
ఎరౌండ్ ది వరల్డ్ ఇన్ 80 డేస్ 1956లో విడుదలైన అమెరికన్ అడ్వెంచర్ సినిమా. మైకేల్ టాడ్ నిర్మించిన ఈ సినిమాకు మైకేల్ ఆండర్సన్ దర్శకుడిగా పనిచేశాడు. ఇదే పేరుతో 1873లో జూల్స్ వెర్న్ వ్రాసిన నవల ఆధారంగా ఈ సినిమా తీయబడింది. ఇంతకు ముందు 1919లోనే ఇదే నవల ఆధారంగా జర్మనీలో రిఛర్ట్ ఆస్వాల్డ్ ఒక సినిమాను నిర్మించాడు.
మిషన్ మంగళ్
మూలాలు
వర్గం:2019 సినిమాలు వర్గం:హిందీ సినిమా
ఎరౌండ్ ది వరల్డ్ ఇన్ 80 డేస్
కథ
1872 నాటికి ప్రపంచంలో ఇన్ని రవాణా సౌకర్యాలు లేవు; సమాచార సదుపాయాలు లేవు. అలాటి సమయంలో లండన్ లోని రిఫార్మ్ క్లబ్‌లో ఫిలియాస్ ఫాగ్, థామస్ ప్లానగాన్, సామ్యూల్ ఫాలెంటిన్, జాన్ సల్లివన్‌లు కూర్చుని పేపర్లు చదువుకొంటూ, పిచ్చాపాటిలో పడతారు. ఫాగ్‌కు అప్పట్లో ఓ సేవకుడి అవసరం ఉంటుంది. ఆ ఉద్యోగం కోసం వస్తాడు పాస్పారూ. అతన్ని ఇంటర్వ్యూ చేసి ఉద్యోగంలోకి తీసుకొంటాడు ఫాగ్. ఆరోజుకు ఒకటి రెండు రోజుల ముందు లండన్‌లో ఓ బ్యాంకు దోపిడీ జరిగి ఉంటుంది. ఆ దోపిడీ గురించి మాట్లాడుతూనే, ఆ స్నేహితులంతా ప్రపంచ ప్రదక్షిణం గురించిన కబుర్లలో పడతారు. ఫాగ్ ఆ పనిని 80 రోజుల్లో పూర్తిచేసే వీలుందంటే, సల్లివాన్ నమ్మడు. చివరికి ఫాగ్ ఆ పనిని తానే చేసి చూపిస్తానని చెప్పి, తన యావదాస్తికీ సమానమైన ఇరవైవేల పౌండ్ల పందెం కాస్తాడు. ఆరోజు రాత్రే 8-45కు ఫాగ్ తన ప్రపంచ యాత్ర ఆరంభించాలి. ఆ ప్రకారమే ఫాగ్, తన కొత్త పనివాడు పాస్పారూతో కలిసి బయలుదేరతాడు. వాళ్లిద్దరూ లండన్ లోని షేరింగ్ క్రాస్ స్టేషన్ దగ్గర రైలు ఎక్కడంతో - ఫాగ్ సాహస యాత్ర గురించి అన్ని పేపర్లూ వార్తలు వేస్తాయి. పాస్పార్దూ, ఫాగ్లు మొదట సూయజ్ హార్బర్ దగ్గర దిగుతారు. అయితే లండన్లో జరిగిన బ్యాంకు దోపిడీలో పోయిన ఇరవైవేల పౌండ్ల ఆచూకీ కనిపెట్టడానికి ఉన్న డిటెక్టివ్ ఫిక్స్, పాస్పార్తూను కలుసుకొని, పాస్పారూ మాటల వల్ల ఇరవై వేల పౌండ్ల ప్రపంచ యాత్ర ఆరంభించిన ఫిలియాస్ ఫాగే దొంగ అయి ఉంటాడని భావిస్తాడు. కానీ పోలీస్ కమీషనర్ నుంచి అరెస్టు వారంటు సమయానికి రాకపోవటంతో, డిటెక్టివ్ ఫిక్స్ ఫాగ్, పాస్పార్టులను ఏమీ చేయలేక పోతాడు. ఈలోగా ఫాగ్, పాస్పారులు బొంబాయికి బయలుదేరిపోతారు. బొంబాయి నుంచి కలకత్తాకు వెళ్లే దారిలో, రైలుపట్టాలు పాడవటంతో వీళ్లు అలహాబాద్ లో 12 గంటలు ఉండాల్సి వస్తుంది. ఆ సమయంలో అయూదా అనే రాజకుమారిని వీళ్లు సతీసహగమన చితినుంచి కాపాడతారు. కలకత్తా రైల్వేస్టేషన్లో కూడా వీళ్లను అరెస్టు చేయించాలని చూస్తాడు ఫిక్స్. కానీ వేరే నేరంలో దొరికి పోయిన పాస్పారును జుర్మానా చెల్లించి విడిపించుకొని, ఫాగ్ మళ్లీ తన యాత్ర ఆరంభిస్తాడు. అయితే ఓ తుఫాను కారణంగా వాళ్ల నౌక హాంకాంగ్‌కు ఇరవైనాలుగు గంటలు లేటుగా చేరుతుంది. హాంకాంగ్ పాస్పారూ మత్తుమందులు తీసుకోవటంతో, ఇద్దరు పోలీసు అధికారులు అతన్ని తీసుకెళ్లి స్టీమర్లో పడేస్తారు. ఈ సంగతి తెలియని ఫాగ్ ఒడ్డుమీద ఉండగానే, స్టీమర్ కదిలివెళ్లిపోతుంది. అయితే, ఓక్లహామా మీదుగా శాన్ ఫ్రాన్సిస్కో చేరుస్తానని చెప్పి, దారిలోనే వాళ్లను ఆ స్టీమర్‌కు చేరుస్తాడు మరో వ్యక్తి. ఇదే సమయంలో ఫాగ్ ఒక నేరస్థుడని, అతన్ని ఎలాగైనా అరెస్టు చేయిస్తానని ఫిక్స్, పాస్పారుకు చెప్తాడు. ఇదిలా ఉండగా, శాన్ ఫ్రాన్సిస్కో నుండి న్యూయార్క్ వెళ్తున్న వీళ్ల రైలుమీద రెడ్ ఇండియన్లు దాడి చేస్తారు. చివరికి ఎలాగైతేనేం వాళ్లు న్యూయార్కు మీదుగా లివర్‌పూల్ చేరతారు. అక్కడ ఫిక్స్, ఫాగ్‌ను అరెస్టుచేయిస్తాడు. అయినా ఆ కష్టంనుంచీ బయటపడి, ఫాగ్ ఒక హాట్- ఎయిర్ బెలూన్లో లండన్ చేరతాడు. కానీ, తను అనుకొన్నట్లు 80 రోజులకే తిరిగి రాలేకపోయానని, కొన్ని గంటల తేడాయే అయినా, తాను ఆలస్యంగానే వచ్చానని ఫిలియాన్ ఫాగ్ భావిస్తాడు. నిజానికి ఆయన 80 రోజులకన్నా ఒకరోజు ముందే లండన్ కు వచ్చేసి ఉంటాడు. లండన్ నుంచి తూర్పు దిశగా ప్రయాణం ఆరంభించి, ప్రపంచ పర్యటన పూర్తిచేసి, పశ్చిమ దిశ నుంచి లండన్‌కు చేరటంవల్ల ఫిలియాస ఫాగ్‌కు ఒకరోజు సమయం కలిసి వస్తుంది. కానీ ఆ విషయాన్ని ఆయన గుర్తించడు. ఫాగ్ ప్రపంచ పర్యటన పూర్తిచేసి వచ్చిన సంగతి తెలిసి, అతన్ని అభినందించడానికి వచ్చిన స్నేహితుల ద్వారా తాను ప్రపంచ యాత్రను ఆశించిన దానికన్నా ముందే పూర్తిచేసిన సంగతి గుర్తిస్తాడు ఫాగ్. అతని ఆనందానికి హద్దే ఉండదు. ఇటు ఇలా పందెం గెలిచిన ఫిలియాస్ ఫాగ్‌కు, భారతీయ అందాల సుందరి అయూదా కూడా దక్కుతుంది.
నటీనటులు
ఈ సినిమాలో ప్రధాన నటులతో పాటు సుమారు 40 మంది ప్రముఖ హాలీవుడ్ నటులు అతిథి పాత్రలలో కనిపిస్తారు.
బయటి లింకులు
వర్గం:ఆంగ్ల భాషా చలనచిత్రాలు వర్గం:అమెరికన్ చలనచిత్రాలు వర్గం:నవల ఆధారంగా తీసిన సినిమాలు వర్గం:బ్రిటీషు చలనచిత్రాలు
రఘువరన్
రఘువరన్ (డిసెంబర్ 11, 1948 - మార్చి 19, 2008) దక్షిణ భారతదేశానికి చెందిన సుప్రసిద్ధ నటుడు. ప్రతినాయక పాత్రలు పోషించి మెప్పించాడు. దాదాపు 150 సినిమాల్లో నటించాడు. ఇందులో తమిళం, తెలుగు, కన్నడం, మలయాళ చిత్రాలున్నాయి.
జననం
రఘువరన్ కేరళ రాష్ట్రం, పాలక్కాడ్ జిల్లాకు చెందిన కోలెంగూడె అనే ప్రాంతమునందు జన్మించాడు. ఆయన తల్లిదండ్రులు వేలాయుధన్, కస్తూరి.
తెలుగు నటి రోహిణితో ఆయనకు వివాహం జరిగింది. వారికి సాయి రిషివరన్ అనే కొడుకు ఉన్నాడు. అయితే వారు తరువాత విడాకులు తీసుకున్నారు.
మరణం
చిత్రరంగంలో బాగా విజయవంతమైనా ఆయన మాదకద్రవ్యాలకు, మద్యానికి బానిస కావడంతో జీవితం ఒడిదుడుకులకు గురైంది. రఘువరన్ మార్చి 19, 2008 న చెన్నైలో గాఢ నిద్రలో ఉండగానే గుండెపోటుతో మరణించాడు. దీర్ఘకాలం మద్యం సేవించడం వలన ఆయన కాలేయం కూడా దెబ్బతిన్నది. చనిపోవడానికి కొద్దిరోజులకు ముందు ఆయన నిద్రలో ఉండగా చనిపోయే సన్నివేశంలో నటించడం యాదృచ్ఛికంగా జరిగింది.
కెరీర్
శివ, పసివాడి ప్రాణం, బాషా మొదలైన సినిమాలలో ఆయన పాత్రలు తెలుగు ప్రేక్షకులకు సుపరిచితం. 2008లో వచ్చిన ఆటాడిస్తా రఘువరన్ చివరి సినిమా.
బయటి లింకులు
వర్గం:తెలుగు సినిమా నటులు వర్గం:1948 జననాలు వర్గం:2008 మరణాలు
సిలగాం (కవిటి)
సిలగాం శ్రీకాకుళం జిల్లా, కవిటి మండలం లోని గ్రామం. ఇది మండల కేంద్రమైన కవిటి నుండి 11 కి. మీ. దూరం లోను, సమీప పట్టణమైన ఇచ్ఛాపురం నుండి 16 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 2143 ఇళ్లతో, 8624 జనాభాతో 1331 హెక్టార్లలో విస్తరించి ఉంది. గ్రామంలో మగవారి సంఖ్య 4091, ఆడవారి సంఖ్య 4533. షెడ్యూల్డ్ కులాల సంఖ్య 84 కాగా షెడ్యూల్డ్ తెగల సంఖ్య 4. గ్రామం యొక్క జనగణన లొకేషన్ కోడ్ 580467 .పిన్ కోడ్: 532322.
ప్రభుత్వ వైద్య సౌకర్యం
సిలగంలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఇద్దరు పారామెడికల్ సిబ్బంది ఉన్నారు. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో ఒక ప్రైవేటు వైద్య సౌకర్యం ఉంది. ఒక నాటు వైద్యుడు ఉన్నారు.
తాగు నీరు
గ్రామంలో కుళాయిల ద్వారా శుద్ధి చేయని నీరు సరఫరా అవుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది. చెరువు ద్వారా గ్రామానికి తాగునీరు లభిస్తుంది.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
మార్కెటింగు, బ్యాంకింగు
గ్రామంలో వాణిజ్య బ్యాంకు ఉంది. గ్రామంలో స్వయం సహాయక బృందం, పౌర సరఫరాల కేంద్రం, వారం వారం సంత ఉన్నాయి. ఏటీఎమ్, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 15 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
నీటిపారుదల సౌకర్యాలు
సిలగాంలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
సిలగంలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, కొబ్బరి
విజయవాడ నార్త్ మండలం
విజయవాడ నార్త్ మండలం, ఆంధ్రప్రదేశ్ రాష్ట్రం, ఎన్టీఆర్ జిల్లాకు చెందిన మండలం. ఇది విజయవాడ రెవెన్యూ డివిజను పరిధి క్రింద నిర్వహించబడతుంది. దీని ప్రధాన కార్యాలయం విజయవాడ నగరంలోని అజిత్‌సింగ్‌నగర్‌లో ఉంది. ఈ మండలానికి సరిహద్దులుగా విజయవాడ తూర్పు, విజయవాడ వెస్ట్, విజయవాడ సెంట్రల్ మండలాలు సరిహద్దులుగా ఉన్నాయి. విజయవాడ నార్త్ మండలం, పౌర సౌకర్యాలకు భాధ్యత వహించే విజయవాడ నగరపాలక సంస్థ పరిధిలో ఒక భాగంగా ఉన్నందున మండల పరిధిలో గ్రామాలు లేవు.విజయవాడ నార్త్ మండల రెవెన్యూ కార్యాలయం విజయవాడ నగరంలోని అజిత్‌సింగ్‌నగర్‌ లో ఉంది.
చరిత్ర
ఆంధ్రప్రదేశ్ జిల్లాల పునర్వ్యవస్థీకరణ - 2022 లో భాగంగా విజయవాడ నగరంలోని గాంధీనగర్ లో ఉండే విజయవాడ అర్బన్ మండల కార్యాలయానికి అశోక్ నగర్, భవానీపురం, కబేళ, కండ్రిక వంటి శివారు ప్రాంతాల్లో నివసించే ప్రజలు వెళ్లేందుకు గత కొన్నేళ్లుగా పడుచున్న ఇబ్బందులు దృష్టిలో పెట్టుకుని ప్రజల సౌకర్యార్థం విజయవాడ సెంట్రల్, విజయవాడ ఈస్ట్, విజయవాడ నార్త్ విజయవాడ వెస్ట్ అనే నాలుగు కొత్త అర్బన్ మండలాలను కృష్ణా జిల్లా పరిధిని సవరించగా, కొత్తగా ఏర్పడిన ఎన్టీఆర్ జిల్లా విజయవాడ రెవెన్యూ డివిజను పరిధిలో భాగంగా ఈ మండలాలను ప్రభుత్వం ఏర్పాటుచేసిింది. వాటిలో ఈ మండలం ఒకటి.
మనోపాడ్ మండలం
మనోపాడ్ మండలం, తెలంగాణ రాష్ట్రం, జోగులాంబ గద్వాల జిల్లాకు చెందిన మండలం.
విజయవాడ నార్త్ మండలం
మండలం లోని గ్రామాలు
ఈ మండలం పౌర సౌకర్యాలకు భాధ్యత వహించే విజయవాడ నగరపాలక సంస్థ పరిధిలో ఒక భాగంగా ఉన్నందున మండల పరిధిలో గ్రామాలు లేవు.
మనోపాడ్ మండలం
ఇది సమీప పట్టణమైన కర్నూలు నుండి 28 కి. మీ. దూరంలో ఉంది. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం మహబూబ్ నగర్ జిల్లా లో  ఉండేది. ప్రస్తుతం ఈ మండలం గద్వాల రెవెన్యూ డివిజను లో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో  17  రెవెన్యూ గ్రామాలు ఉన్నాయి. అందులో ఒకటి నిర్జన గ్రామం.ఇది అలంపూర్ శాసనసభ నియోజకవర్గ పరిధిలో ఉంది. మండల కేంద్రం మానవపాడ్.
గణాంకాలు
thumb|2016 పునర్వ్యవస్థీకరణకు ముందు అవిభక్త మహబూబ్​నగర్ జిల్లా పటంలో మండల స్థానం
2011 భారత జనగణన గణాంకాల ప్రకారం ఈ గ్రామం 1063 ఇళ్లతో, 5013 జనాభాతో 1754 హెక్టార్లలో విస్తరించి ఉంది. గ్రామంలో మగవారి సంఖ్య 2547, ఆడవారి సంఖ్య 2466. షెడ్యూల్డ్ కులాల సంఖ్య 1283 కాగా షెడ్యూల్డ్ తెగల సంఖ్య 33. గ్రామం యొక్క జనగణన లొకేషన్ కోడ్ 576405.
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 170 చ.కి.మీ. కాగా, జనాభా 31,481. జనాభాలో పురుషులు 15,965 కాగా, స్త్రీల సంఖ్య 15,516. మండలంలో 7,335 గృహాలున్నాయి.
సరిహద్దులు
thumbnail|సురవరం ప్రతాపరెడ్డి చిత్రపటం|alt=|289x289px ఈ మండలానికి ఉత్తరాన కృష్ణానది, దక్షిణాన తుంగభద్ర, తూర్పున అలంపూర్ మండలం, పశ్చిమాన ఇటిక్యాల, వడ్డేపల్లి మండలాలు సరిహద్దులుగా ఉన్నాయి.
విద్యావకాశాలు
ఈ మండలంలో విస్తీర్ణంలోనూ, జనాభా పరంగానూ 4 పెద్ద గ్రామాలు ఉన్నాయి. అవి ఉండవెల్లి, జల్లాపూర్,పుల్లూర్, చెన్నిపాడు. ఈ గ్రామాలన్నిటిలోనూ ఉన్నత పాఠశాలలు ఉన్నాయి.వీటితో పాటు మండల కేంద్రమైన మానోపాడులో ఉన్నత పాఠశాలతో పాటు, ఒక ప్రభుత్వ జూనియర్ కళాశాల ఉన్నది. మండల పరిధిలోని అలంపూర్ చౌరస్తాలోనూ ప్రభుత్వేతర ఉన్నత పాఠశాల, జూనియర్, డిగ్రీ కళాశాలలు ఉన్నాయి.
మండలం లోని ఆలయాలు
మండలంలోని కంచుపాడు గ్రామంలో ప్రసిద్ధి చెందిన జమ్ములమ్మ(ఎల్లమ్మ) ఆలయం ఉంది. మండలంలోని గ్రామ ప్రజలే కాకుండా సమీపంలో ఉన్న ఆలంపూర్, ఇటిక్యాల మండలాలలోని గ్రామ ప్రజలు కూడా ప్రతి మంగళ, శుక్ర వారాలలో పెద్ద ఎత్తున తరలివచ్చి, పూజించి వెళ్తుంటారు.
వాణిజ్యం
వాణిజ్యం లేదా వర్తకం (ఆంగ్లం: Trade) అంటే సరుకులను లేదా సేవలను ఒకచోటు నుంచి మరొక చోటుకు బదిలీ చేయడం. ఇందులో తరచుగా డబ్బు చేతులు మారుతుంది. వాణిజ్యం జరగడానికి వీలు కల్పించే వ్యవస్థను మార్కెట్ అని ఆర్థికవేత్తలు వ్యవహరిస్తారు. వాణిజ్యం చేసేవారు వర్తకులు లేదా వ్యాపారులు.
తొలినాళ్ళలో వాణిజ్యం అంటే ఇరు పక్షాల వారు డబ్బుతో అవసరం లేకుండా నేరుగా వస్తువులు, సేవలు ఇచ్చి పుచ్చుకునేవారు. దీన్నే వస్తుమార్పిడి పద్ధతి అని కూడా అంటారు. అధునాతన యుగంలో వర్తకులు వస్తువులు, సేవలను ఇచ్చి పుచ్చుకునేందుకు తరచుగా డబ్బునే వాడుతున్నారు. ఇద్దరు వర్తకుల మధ్య జరిగేది ద్వైపాక్షిక వాణిజ్యం (Bilateral trade). రెండు కంటే ఎక్కువ వర్తకుల మధ్య జరిగేది బహుళ పక్ష వాణిజ్యం (Multilateral trade).
మూలాలు
వర్గం:ఆర్థిక శాస్త్రము
దేవినేని వెంకట రమణ
దేవినేని వెంకట రమణ(1960-1999) ఉమ్మడి ఆంధ్రప్రదేశ్ రాష్ట్ర మాజీ మంత్రి మరియు తెలుగు దేశం పార్టీ లో మరణించే వరకు ముఖ్య నాయకుడిగా కొనసాగాడు.
ప్రాథమిక జీవితం
దేవినేని వెంకట రమణ ఉమ్మడి ఆంధ్రప్రదేశ్ రాష్ట్రం లోని కృష్ణా జిల్లా కంచికచర్ల గ్రామంలో సంపన్న రైతు కుటుంబంలో జన్మించారు.
ప్రాథమిక విద్యాభ్యాసాన్ని కంచికచర్ల లో, తెనాలి లోని వి. ఎస్. ఆర్ కళాశాలలో ఇంటర్మీడియట్, విజయవాడ లోని ఎస్. ఆర్. ఆర్ &సి. వి. ఆర్ కళాశాలలో డిగ్రీ రెండో సంవత్సరం లో ఆపేయడం జరిగింది.
రాజకీయ జీవితం
వెంకట రమణ కుటుంబం తొలి నుంచి రాజకీయ కుటుంబం, తాత (తల్లి గారి తండ్రి ) చుండూరు వెంకన్న గారు కంచికచర్ల సొసైటీ అధ్యక్షుడిగా పనిచేయగా , పెదనాన్న కుమారులైన దేవినేని గాంధీ  , దేవినేని నెహ్రూ , దేవినేని మురళి లు విజయవాడ   రాజకీయాల్లో క్రియశీలకంగా వ్యవహరించారు.
వెంకట రమణ తొలి నుంచి రాజకీయాల మీద ఆసక్తితో విద్యార్థి రాజకీయాల్లోకి ప్రవేశించి తన సోదారులైన గాంధీ, నెహ్రూ లు స్థాపించిన ఐక్య విద్యార్థి సంఘం (U.S.O) తరుపున మరో సోదరుడు మురళి తో కలిసి విజయవాడ విద్యార్థి రాజకీయాల్లో కీలమైన నేతగా ఎదగడం జరిగింది. జనతాపార్టీ నేతగా ఉన్న సోదరుడు దేవినేని గాంధీ హత్యానంతారం నెహ్రూ, మురళీల సలహా మేరకు విజయవాడ ను వీడి కంచికచర్ల గ్రామంలో రైతుగా స్థిరపడటం జరిగింది.
1982 లో ఎన్టీఆర్ తెలుగుదేశం పార్టీని స్థాపించిన తరువాత నెహ్రూ, మురళి లతో కలిసి తెలుగుదేశం పార్టీ లో చేరి కృష్ణా జిల్లాలో పార్టీ విస్తరణ భాద్యతలు చేపట్టిన నెహ్రూ కు సహాయకులుగా మురళి , రమణ క్షేత్రస్థాయి లో భాద్యతలు నిర్వహించి పార్టీలోకి యువతను భారీ యెత్తున ఆకర్షించడం జరిగింది. 1983,1985, లలో అసెంబ్లీ ఎన్నికల్లో కంకిపాడు నుండి పోటీచేసిన నెహ్రూ గెలుపు కోసం మురళితో కలిసి కృషి చేయడం జరిగింది.
సోదరుడు మురళి రాజకీయ ప్రత్యర్థుల చేతిలో మృత్యువాత పడటంతో నెహ్రూ కు ముఖ్య అనూచారుడిగా అన్నితానై వ్యవహరిస్తూ 1989 లో కంకిపాడు నుంచి గెలిపించడం జరిగింది. రమణ రాజకీయంగా కూడా ఎదుగుతూ తెలుగు దేశం పార్టీ యువ విభాగం తెలుగు యువత లో జిల్లా, రాష్ట్ర స్థాయిలలో కీలకమైన నాయకుడిగా వ్యవహరించడం జరిగింది.
1990 ల నుంచి రాజకీయంగా ఎడగడంలో భాగంగా నాయకత్వ లేమితో కొట్టుమిట్టాడుతున్న తన సొంత నియోజకవర్గం నందిగామ మీద దృష్టి సారించి నియోజకవర్గం లో పార్టీ కార్యక్రమాలు విస్తృతం చేయడమే కాకుండా తనకంటూ నమ్మకమైన అనునయులను తయారు చేసుకొని నందిగామ నియోజకవర్గం మీద పట్టుసాధించడం  జరిగింది. 1994 అసెంబ్లీ ఎన్నికల సమయంలో ఎన్టీఆర్ ఆశీస్సులతో నందిగామ టిక్కెట్ సాధించి తొలి ప్రయత్నం లోనే ఉమ్మడి ఆంధ్రప్రదేశ్ అసెంబ్లీకి ఎన్నికవ్వడం జరిగింది. 1995 లో జరిగిన రాజకీయ పరిణామాల్లో భాగంగా చంద్రబాబు పక్షాన నిలిచి 1996 లో చంద్రబాబు మంత్రి వర్గంలో ప్రాథమిక  విద్య శాఖ  మంత్రి గా భాద్యతలు స్వీకరించి శాఖ పరంగా పలు సంస్కరణలు తీసుకొని రావడం జరిగింది.
మంత్రిగా నందిగామ నియోజకవర్గాన్ని చాలా బాగా అభివృద్ధి చేయడం జరిగింది. కృష్ణా నది మీద వేదాద్రి వద్ద ఎత్తిపోతల పథకాన్ని నిర్మించి నియోజకవర్గ ప్రజానీకం దాహార్తిని తీర్చడమె కాకుండా ఆయకట్టు చివరి గ్రామాల్లో ఉన్న పొలాలకు కూడా సాగు నీరు ఇచ్చే ఏర్పాటు చేయడం ద్వారా నియోజకవర్గ రైతుల గుండెల్లో చిరస్థాయిగా నిలిచి పోయాడు. నందిగామ, చందర్లపాడు, కంచికచర్ల , వీరులపాడు మండలాల్లోని గ్రామాల్లో మౌలిక సదుపాయాలు అమర్చి ప్రజల్లో మంచి పేరు సాధించడమే కాకుండా నియోజకవర్గం తెలుగుదేశం పార్టీకి కంచుకోటలాగా తయారు చేయడం జరిగింది  .ఈరోజుకి రమణ చేసిన నియోజకవర్గ అభివృద్ధి గురించి ప్రజలకు మాట్లాడుకుంటారు.
వ్యక్తిత్వం
రమణ బ్రతికున్నత కాలం రాజకీయాల్లో తాను ఎదగడమే కాకుండా ఏంతో మందిని పైకి తీసుకురావడం జరిగింది వారిలో నందిగామ మాజీ శాసనసభ్యుడు తంగిరాల ప్రభాకర్ రావు ఒకరు, స్నేహశీలి గా చిన్న , పెద్ద తేడాలేకుండా అందరినీ ఒకేలా గౌరవిస్తూ ఉండేవారు. ఆయన తయారు చేసిన నందిగామ నియోజకవర్గ తెలుగుదేశం పార్టీ ద్వితీయ శ్రేణి నాయకత్వం ఇప్పటికీ పార్టీని విడకుండా బలంగా ఉంది. ఆరోజుల్లో రాష్ట్రవ్యాప్తంగా ఉన్న పార్టీకి చెందిన యువతలో మంచి ఆదరణ ఉండేది. ప్రస్తుత తెలుగుదేశం పార్టీ ముఖ్య నేతలుగా ఉన్న ధూళిపాళ్ళ నరేంద్ర, పయ్యావుల కేశవ్ లు అత్యంత ఆత్మీయులు.
వ్యక్తిగత జీవితం
విశాఖపట్నం కు చెందిన వ్యాపారవేత్త నార్ల మణి ప్రసాద్ కుమార్తె ప్రణీత ను 1993 లో ప్రేమ వివాహం చేసుకోవడం జరిగింది. వీరికి ప్రజ్ఞ, స్నిగ్ధ ఇద్దరూ కుమార్తెలు (కవలలు). రమణ సోదరుడు దేవినేని ఉమామహేశ్వరావు మాజీ మంత్రి, తెలుగుదేశం పార్టీలో కీలకమైన నేతగా ఉన్నారు.
మరణం
హైదరాబాద్ కాబినెట్ మీటింగ్ నుంచి గోదావరి రైలు లో విజయవాడకు వస్తున్న సమయంలో వరంగల్ జిల్లా కాజీపేట దగ్గర జరిగిన రైలు ప్రమాదం లో మరణించడం జరిగింది. భర్త మృతిని తట్టుకోలేని భార్య ప్రణీత సైతం గుండెపోటుతో మృతి చెందడం జరిగింది.
మూలాలు
వర్గం:1999 మరణాలు వర్గం:1960 జననాలు వర్గం:కృష్ణా జిల్లా రాజకీయ నాయకులు వర్గం:కృష్ణా జిల్లా నుండి ఎన్నికైన శాసన సభ్యులు వర్గం:కృష్ణా జిల్లాకు చెందిన రాష్ట్ర మంత్రులు
పద్మనాభం తెలుగు సినిమాల జాబితా
వర్గం:జాబితాలు వర్గం:తెలుగు సినిమాలు వర్గం:సినిమా జాబితాలు
కొండ చిలువ
కొండ చిలువ (ఆంగ్లం Python) విషరహితమైన పెద్ద పాము. ఇవి పైథానిడే (Pythonidae) కుటుంబానికి చెందిన సరీసృపాలు.
భౌగోళిక విస్తరణ
ఇవి సాధారణంగా సహారా ఎడారికి దక్షిణాన, ఆఫ్రికాలోని ఉష్ణప్రాంతాలలో లేదా మడగాస్కర్ ప్రాంతాలలో కనిపిస్తుంది. కానీ దక్షిణాఫ్రికాలో మాత్రం కనిపించదు. ఆసియా దేశాలైన పాకిస్థాన్, భారతదేశం, శ్రీలంక,, నికోబార్ దీవులు, మయన్మార్, చైనా దక్షిణ ప్రాంతం, హాంకాంగ్, ఇండోనేషియా లేదా ఫిలిప్ఫైన్స్ లోని మలయా ప్రాంతాల్లో కనిపిస్తుంది.
ఎక్కువగా అడవుల్లో నివసిస్తూ జంతువులను మింగి వాటి ఆకలిని తీర్చుకుంటాయి. కొన్ని సార్లు మనుష్యులను కూడా ఇవి మింగిన సందర్భాలున్నాయి.
మూలాలు
వర్గం:పాములు
చిత్రగుప్త దేవాలయం (హైదరాబాదు)
చిత్రగుప్త దేవాలయం తెలంగాణ రాష్ట్ర రాజధాని హైదరాబాదు మహానగరంలోని ఒక హిందూ దేవాలయం. భారతదేశంలోనే అతిపురాతనమైన చిత్రగుప్త దేవాలయాల్లో ఇదొకటి. హిందూ దేవుడైన చిత్రగుప్తుడు
స్థలపురాణం
ఈ దేవస్థానం 18వ శతాబ్దంలో కాయస్థ వంశీయుడైన అప్పటి మంత్రి రాజా కిషన్ ప్రసాద్ కట్టించాడు. అసఫ్‌జాహీల కాలంలో నగరానికి వలసవచ్చిన కాయస్థ బ్రాహ్మణులు తమ కులదైవం చిత్రగుప్తునికి ఈ ఆలయం నిర్మించారు. దీనికి నిజాం ప్రభువు మూడున్నర ఎకరాల స్థలం కేటాయించాడు. కేశవగిరి నుంచి మేలు రకమైన గ్రానైట్‌ను తెప్పించి, నిపుణులైన శిల్పులతో 16 స్తంభాల మండపంతో కాకతీయ వాస్తు శైలిలో నిర్మించారు. నీలివర్ణం శిలతో రూపొందించిన చిత్రగుప్తుని నిలువెత్తు విగ్రహం గంభీరంగా ఉంటుంది. ఈ ఆలయంలో చిత్రగుప్తుడితోపాటు ఆయన దేవేరులు సూర్యదక్షిణ నందిని, పార్వతీ శోభావతి కొలువుదీరి ఉన్నారు. అలాగే వారి 12 మంది సంతానానికి కూడా విగ్రహాలున్నాయి.
తర్వాతి కాలంలో విశాలమైన ఈ ప్రాంగణంలో శివాలయం, రామాలయాలను తదితర ఉపాలయాలను నిర్మించారు.
చేరుకోవడం
భారతదేశంలోని హైదరాబాదు పాతబస్తిలో ఉన్న చార్మినార్‌కు దక్షిణాన మూడు కిలోమీటర్ల దూరంలో ఉప్పుగూడ రైల్వేస్టేషన్‌కు సమీపంలోగల ఛత్రినాకలో కందికల్ గేటు దగ్గర ఈ ఆలయం ఉంది. ఈ ఆలయం నగరంలోని ప్రముఖ పర్యాటక ఆకర్షణలలో ఒకటి.
ప్రతి బుధవారం ఇక్కడ చిత్రగుప్తునికి విశేష పూజలు నిర్వహిస్తారు. ప్రధానంగా కేతు గ్రహ దోష నివారణ కోసం భక్తులు ఇక్కడికి వస్తుంటారు. ఇప్పటికి ప్రపంచ నలుమూలల నుంచి కాయస్థ వంశస్తులు తాము కులదైవంగా భావించే చిత్రగుప్తుని కొలుస్తుంటారు.
మూలాలు
వర్గం:దేవాలయాలు వర్గం:హైదరాబాదు దేవాలయాలు
పెదపవని
పెదపవని, శ్రీ పొట్టి శ్రీరాములు నెల్లూరు జిల్లా లింగసముద్రము మండలానికి చెందిన రెవెన్యూయేతర గ్రామం.
వెలుపలి లింకులు
వర్గం:లింగసముద్రం మండలం రెవెన్యూయేతర గ్రామాలు
కున్వర్ సింగ్
కున్వర్ సింగ్ (1777 - ఏప్రిల్ 26, 1858) 1857 తిరుగుబాటు ఉద్యమ నాయకుడు. బీహార్ రాష్ట్రం భోజ్పూర్ జిల్లా జగ్దీశ్పూర్ లోని రాజ కుటుంబానికి చెందినవాడు. 80 సంవత్సరాల వయసులో బ్రిటీష్ వారి ఈస్ట్ ఇండియా కంపెనీకి వ్యతిరేకంగా ఉద్యమాన్ని నడిపించాడు. ఈయన బీహార్ రాష్ట్రంలో బ్రిటీష్ వ్యతిరేక ఉద్యమ పోరాటానికి ప్రధాన నిర్వాహకుడు అవడంతో ఈయన్ను వీర్ కున్వర్ సింగ్ అని పిలుస్తారు.
జననం
కున్వర్ సింగ్ 1777లో రాజా షాబ్జాడ సింగ్, రాణి పంచ్రాతన్ కున్వారీ దేవి సింగ్ దంపతులకు బీహార్ రాష్ట్రంలోని జగ్దీస్‌పూర్ గ్రామంలో జన్మించాడు. ఇతను ఉజ్జయిని రాజపుత్ర వంశానికి చెందినవాడు.
వివాహం
మేవాడ్ రాజు యొక్క మహారాణా ప్రతాప్ వారసుడు బీహార్ లోని గయా జిల్లాకు చెందిన ధనవంతుడైన జమిందార్ రాజా ఫతే నారాయణ్ సింగ్ కుమార్తెతో కున్వర్ సింగ్ వివాహం జరిగింది.
ఉద్యమంలో
1857 నాటి భారతీయ తిరుగుబాటులో భాగంగా బీహార్ జరిగిన ఉద్యమానికి సింగ్ నాయకత్వం వహించాడు. ఆ సమయంలో అతని వయసు 80 సంవత్సరాలు. అంతుచిక్కని వ్యూహాలతో బ్రిటీష్ దళాలను దాదాపు ఒక సంవత్సరంపాటు ఎదుర్కొన్నాడు.
పడవలో గంగా నదిని దాటుతున్న సమయంలో షూట్ చేయటంవల్ల సింగ్ ఎడమ మణికట్టుకు బుల్లెట్ తగిలి, చేయిపనిచేయలేదు. వెంటనే తన కత్తితో ఎడమచేయిని మోచేతి దగ్గర కత్తిరించి, గంగలో వేశాడు. 1857 డిసెంబరులో తన పూర్వీకుల గ్రామం వదిలి లక్నోకు చేరుకున్న సింగ్ 1858, మార్చిలో అజమ్గఢ్ ను ఆక్రమించాడు. ఆ ప్రాంతాన్ని కూడా విడిచిపెట్టి, తన ఇంటికి వెళ్ళాడు. ఏప్రిల్ 23న జగదీశ్పూర్ సమీపంలో జరిగిన యుద్ధంలో విజయం సాధించాడు.
భారతదేశపు చట్టాలు 0001 - 0020
ఆధారాలు
వర్గం:భారతదేశపు చట్టాలు వర్గం:భారతీయ శిక్షాస్మృతి వర్గం:భారతీయ న్యాయవ్యవస్థ
బల్లిపుట్టుగ
బల్లిపుట్టుగ శ్రీకాకుళం జిల్లా, కవిటి మండలం లోని గ్రామం. ఇది మండల కేంద్రమైన కవిటి నుండి 8 కి. మీ. దూరం లోను, సమీప పట్టణమైన ఇచ్ఛాపురం నుండి 20 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 657 ఇళ్లతో, 2727 జనాభాతో 518 హెక్టార్లలో విస్తరించి ఉంది. గ్రామంలో మగవారి సంఖ్య 1310, ఆడవారి సంఖ్య 1417. షెడ్యూల్డ్ కులాల సంఖ్య 2 కాగా షెడ్యూల్డ్ తెగల సంఖ్య 825. గ్రామం యొక్క జనగణన లొకేషన్ కోడ్ 580469 .పిన్ కోడ్: 532292.
ప్రభుత్వ వైద్య సౌకర్యం
ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో కుళాయిల ద్వారా శుద్ధి చేయని నీరు సరఫరా అవుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం, వారం వారం సంత ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 5 నుండి 10 కి.మీ. దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 15 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
బల్లిపుట్టుగలో భూ వినియోగం కింది విధంగా ఉంది:
నీటిపారుదల సౌకర్యాలు
బల్లిపుట్టుగలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
బల్లిపుట్టుగలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, కొబ్బరి, జీడి
రాధమ్మ కూతురు
కథ
రాధమ్మకు అర్చన, అక్షర, అపర్ణ అనే ముగ్గురు ఆడపిల్లలు జన్మించారు. రాధమ్మ భర్త గోపాల్, ఒక కొడుకు కావాలని కోరుకున్నాడు, మేనకను వివాహం చేసుకోవాలని నిర్ణయించుకున్నాడు. అక్షర తన తల్లికి ప్రతీకారం తీర్చుకోవడానికి ఐ.ఏ.ఎస్ అధికారిని అవుతానని ప్రమాణం చేసింది. బుజ్జమ్మ కొడుకు అయిన అరవింద్‌ని అక్షర పెళ్లి చేసుకుంది. అక్షర ఎన్నో అడ్డంకులు ఎదుర్కొని చివరకు ఐ.ఏ.ఎస్ అధికారిణి అవుతుంది. ఇంతలో అరవింద్ నుంచి విడిపోయింది.
పాటలు
అన్ని ట్రాక్‌లను సాగర్ నారాయణ రాశారు.
మంగోలుల ఖ్వారెజ్మియా దండయాత్ర
ఖ్వారెజ్మియా సామ్రాజ్యంపై యుద్ధం చేసే ఉద్దేశం మొట్టమొదట మంగోల్ సామ్రాజ్యానికి లేదు. పర్షియన్ చరిత్రకారుడు జజ్జానీ ప్రకారం ఛెంఘిజ్ ఖాన్ మొదట ఖ్వారెజ్మిద్ సామ్రాజ్యానికి పాలకుడైన అల్లాఉద్దీన్ మహమ్మద్‌కు వ్యాపారాన్ని కోరుకుంటూ, పొరుగు వానిగా అభినందనలతో కూడిన సందేశం పంపారు. ఆ సందేశంలో ఛెంఘిజ్ ఖాన్, "సూర్యుడు ఉదయించే భూమికి సర్వాధికారిని నేను, సూర్యుడు అస్తమించే  ప్రాంతానికి సుల్తాన్ మీరు. స్నేహం, శాంతి కోరుతూ ఓ ఒప్పందాన్ని చేసుకుందామ"ని పేర్కొన్నారు. అప్పటికి జిన్ పాలకవంశంపై మంగోలుల దండయాత్రలు జరుగుతున్నాయి. ఇవి మంగోల్ లోని వివిధ సంచార తెగల ఏకీకరణ లాంటివాటితో పోలిస్తే తక్కువ రక్తపాతం, దాదాపు ఏమీ ఆస్తినష్టం లేకుండానూ జరిగింది. అయితే జిన్ పాలక వంశంపై చేసిన దండయాత్రల్లో మంగోలులు ఎంత క్రూరంగా ఉండగలరో కూడా తెలిసింది. షా మహమ్మద్ ఈ శాంతి ఒప్పందానికి అయిష్టంగానే అంగీకరించారు, అయితే ఆ ఒప్పందం ఎంతోకాలం నిలవలేదు. సంవత్సరంలోపే మంగోల్ వ్యాపార బిడారును ఖ్వారెజ్మియన్ల నగరమైన ఓత్రార్‌లో ఊచకోత కోసి, ఆ విషయంపై క్షమాపణ కోరేందుకు వచ్చిన రాయబారుల తలలు నరికి పంపడంతో  యుద్ధం మొదలైపోయింది.
రెండేళ్ళ పాటు సాగిన యుద్ధంలో ఖ్వారెజ్మిడ్ సామ్రాజ్యం నాశనమైంది.
విభేదాల ప్రారంభం
కారా ఖైతాన్లను మంగోల్ సామ్రాజ్యానికి చక్రవర్తి అయిన ఛెంఘిజ్ ఖాన్ ఓడించాకా, ఖ్వారెజమిద్ సామ్రాజ్యంతో సరిహద్దు సంపాదించుకున్నారు. షా అప్పుడప్పుడే కొంత భూభాగాన్ని తన అధీనంలోకి తీసుకుని, బాగ్దాద్ ఖలీఫా అన్-నాసిర్ తో వివాదంలో తలమునకలై ఉన్నారు. ఇస్లాం మతానికి లాంఛనయుతమైన నాయకునిగా ఖలీఫాకు విధిగా చేయాల్సిన మర్యాదను తిరస్కరించి, సాధారణంగా చెల్లించుకునే కానుకల పనిలేకుండానే తనను తన రాజ్యానికి సుల్తానుగా గుర్తించాలని పట్టుబట్టారు. ఆయన దక్షిణ సరిహద్దు అంతటా ఈ ఒక్క వివాదం సమస్యలు సృష్టించింది. ఆ ప్రాంతం విపరీతమైన వేగంతో విస్తరిస్తున్న మంగోల్ సామ్రాజ్యం ఖ్వారెజ్మియా సామ్రాజ్యపు సరిహద్దు స్పృశించగా మూడు రాజ్యాల హద్దు అయింది. మంగోల్ చరిత్రకారులు చాలా స్పష్టంగా చెప్పేదేమంటే ఆ సమయానికి ఛెంఘిజ్ ఖాన్‌కు ఖ్వారెజ్మిద్ సామ్రాజ్యాన్ని ఆక్రమించాలన్న ఉద్దేశం ఏ కోశానా లేదు, కేవలం వాణిజ్య, రాజకీయ కూటమి ఏర్పరచాలన్న ఆసక్తి తప్ప వేరేమీ లేదు.
ఛెంఘిజ్ ఖాన్ కోరుకుంటున్న వాణిజ్య ఒప్పందం విషయంలో షా చాలా అనుమానంతో ఉన్నాడు, జొంగ్డు (బీజింగ్)లో ఉన్న షా రాయబారి జిన్ రాజవంశంతో మంగోలులు యుద్ధంలో ఉన్నప్పుడు వారు నగరంపై చేసిన దాడిలో వారి హింసాప్రవృత్తిని అతిశయోక్తులతో అతిగా చెప్పారు. దీనికి తోడు కొన్నేళ్ళ ముందు మంగోల్, షాల మధ్య యుద్ధాన్ని రగిలించేందుకు బాగ్దాద్ ఖలీఫా ప్రయత్నించాడు. నాసిర్ కీ, షాకీ మధ్య వివాదం ఉండడంతో ఛెంఘిజ్‌తో ఒప్పందం చేసుకున్నారు. అయితే నిజానికి ఛెంఘిజ్ ఖాన్‌కు బాగ్దాద్ ఖలీఫాతో ఒప్పందం కుదిరేందుకు వీలు లేదు, ఎందుకంటే ఖాన్‌కు లాంఛనానికైనా, మరెందుకైనా అంతిమ అధికారం తనదే అని చెప్పుకునే ఏ పాలకుడితోనూ కూటమి ఏర్పరుచుకునే ఆసక్తి లేదు. ఈ విషయం ఛెంఘిజ్ మనవడు హులెగు హయాంలో ఖలీఫత్ నిర్మూలం కావడంతో ధ్రువీకరణ అయింది. ఖ్వారెజ్మ్ సుల్తానుగా షాను ఖలీఫా గుర్తించకపోవడంతో ఎంత లాంఛనయుతమైనా, ఊహాత్మకమైనా ఖలీఫాగా నసీర్‌ను షా అంగీకరించలేదు. ఏదేమైనా ఛెంఘిజ్ ఖాన్ జిన్ సామ్రాజ్యంతో యుద్ధంలో ఉండడంతో, సంపద పెంచుకునేందుకు వాణిజ్యం కొరకే ఖ్వారెజ్మిద్ సామ్రాజ్యంతో ఒప్పందం చేసుకున్నారు.
ఛెంఘిజ్ ఖాన్ అప్పటికే ఒప్పందం కుదిరివుండడంతో 500 మంది ముస్లిం వ్యాపారులతో బిడారును పంపి అధికారికంగా ఖ్వారెజ్మియాతో వ్యాపార సంబంధాలు స్థిరపరుచుకోవాలని ప్రయత్నించారు. ఖ్వారెజ్మియా సామ్రాజ్యంలోని ఓర్తార్ నగర గవర్నర్ ఇనాల్చుక్ ఖ్వారెజ్మియాకు వ్యతిరేకంగా కుట్ర చేసేందుకు వచ్చారంటూ ఆ మంగోల్ బిడారు వర్తకులను నిర్బంధించాడు. ఏనాటి నుంచో వాణిజ్యంలో ఉన్న వర్తకులు గూఢచర్యం చేయడం సాధారణంగా జరగదు. అలానే ఛెంఘిజ్ ఖాన్ ఈశాన్య చైనాలో జిన్‌లతో వివాదిస్తూనే ఖ్వారెజ్మిద్ సామ్రాజ్యాన్ని సంఘర్షణకు రెచ్చగొట్టే పని చేస్తాడన్నది కూడా సామాన్యంగా సరైన ఊహ కాదు.
ఛెంఘిజ్ ఖాన్ ముగ్గురు రాయబారులను (ఒకరు ముస్లిం, ఇద్దరు మంగోలులు) షాను కలుసుకుని ఓత్రార్ లోని బిడారుపై నిర్బంధం తొలగించమని, గవర్నర్ ను శిక్షించేందుకు అప్పగించమని డిమాండ్ చేశారు. ఇద్దరు మంగోలల జుత్తు గొరికించి, ముస్లిం తల నరికి ఛెంఘిజ్ ఖాన్ వద్దకు పంపారు. బిడారు సభ్యులను చంపివేయమని ఆదేశించారు. తన రాయబారులు పవిత్రమైనవారనీ, హింసించదగ్గవారు కాదనీ భావించిన ఖాన్ కు ఇది తనకు చేసిన తీవ్రమైన అవమానంగానే తీసుకున్నారు. ఇది ఛెంఘిజ్ ఖాన్ ఖ్వారెజ్మియన్ సామ్రాజ్యంపై దాడిచేయడానికి పురిగొలిపింది. మంగోలులు తీన్ షా పర్వతాలు దాటి 1219లో షా సామ్రాజ్యంలోకి దాడివచ్చారు.
మొదటి దాడి
ప్రాథమికంగా సిల్క్ రోడ్డు వెంబడి ఉన్న గూఢచారులు సహా అనేక నిఘా వర్గాల సమాచారాన్ని సమన్వయం చేసుకుని చాలా జాగ్రత్తగా తన సైన్యాన్ని సిద్ధం చేశారు, అంతకుముందు దండయాత్రలకన్నా భిన్నంగా వర్గీకరించి సమీకరించారు. తేలికైన, బరువైన ఆశ్విక దళాలన్నిటికీ సహాయ యూనిట్లు కలిపారు. అప్పటికీ వేగంగా కదిలే సంచార తెగల ఆశ్విక దళానికి ఉన్న సంప్రదాయిక ప్రయోజనాలపై నమ్మకం పెట్టుకుంటూనే చైనా యుద్ధంలో స్వీకరించిన కొత్త పద్ధతులు ప్రధానంగా ముట్టడి యుద్ధతంత్రానికి చెందిన అంశాలు చేర్చుకున్నారు. యుద్ధ సామానుల బిడారులో కోటగోడలు బద్దలుగొట్టే ఆయుధాలు, గన్ పౌడర్, విపరీతమైన సంఖ్యలో ముట్టడిలో 20 అడుగుల బాణాలను విసిరి శత్రువు రక్షణ భేదించే యంత్రాలు చేర్చారు. అంతేకాక మంగోలుల నిఘా వ్యవస్థ చాలా బలమైనది. మంగోలులు ఎప్పుడూ ప్రతిఘటించేందుకు సైనిక, ఆర్థిక శక్తి, ఆసక్తి ఉన్న ప్రత్యర్థి సామ్రాజ్యాన్ని, యుద్ధరంగాన్ని పూర్తిస్థాయిలో వెతికి సమాచారం పొందకుండా యుద్ధానికి సిద్ధపడలేదు. ఉదాహరణకు తర్వాతి దశలో సుబుటాయ్, బటు ఖాన్ రెండు వేర్వేరు యుద్ధాల్లో రెండు రోజుల వ్యవధిలో హంగేరీ, పోలాండ్లకు చెందిన సైన్యాలను నాశనం చేయడానికి ముందు సంవత్సరం కాలం మధ్య ఐరోపాను పూర్తిగా తెలుసుకునేందుకు స్కౌట్ చేశారు.
ఛెంఘిజ్ ఖాన్ సైన్యం పరిమాణం ఏమిటన్నది సామాన్యంగా వివాదాస్పదమైన అంశం. షా రాజ్యమంతా 4 లక్షల సైన్యం ఉంటే, ఛెంఘిజ్ ఖాన్ సైన్యం 6 నుంచి 8 లక్షల వరకూ ఉంటుందని, మంగోల్ సైన్యం షాతో పోలిస్తే చాలా పెద్దదని చాలామంది సమకాలీన ముస్లిం చరిత్రకారులు రాశారు. అప్పుడప్పుడు కొందరు ఛెంఘిజ్ సైన్యం 8 లక్షలనీ రాశారు. ఏదేమైనా ఈ సంఖ్యలు ఆనాటి మంగోల్ జనాభానే అనేకరెట్లు మించిపోయింది, వ్యవసాయం లేకపోవడంతో సరిపడా ఆహారోత్పత్తి లేక అధిక సంఖ్యలో జనాభాను పోషించి నిలుపుకోగల సత్తువ సంచార జాతులకు ఉండదు. ఆధునిక చరిత్రకారులు ఇప్పటికీ ఈ సంఖ్యలు ఏమాత్రం వాస్తవాన్ని ప్రతిబింబిస్తున్నాయన్న అంశంపై వాదప్రతివాదాలు చేస్తూనే ఉన్నారు. డేవిడ్ మోర్గాన్, డెనిస్ సినర్, తదితరులు ఈ సంఖ్యలు వాస్తవికంగానో, పోలికపరంగానో నిజం కావచ్చనడాన్ని సందేహిస్తున్నారు. ఐతే జాన్ మాసన్ స్మిత్ ఇవి కచ్చితమైనవని అంచనా వేస్తున్నారు. సినర్ ఖ్వారెజ్మియన్ల మొత్తం సైన్యం నాలుగు లక్షలు ఉంటుందని ఒప్పుకుంటూనే మంగోల్ బలగాన్ని లక్ష నుంచి లక్షా యాభై వేల మందిగా భావిస్తున్నారు. 13వ శతాబ్దానికే చెందిన రషీద్ అల్-దిన్, ఇంకా కొన్ని సమకాలీన చారిత్రిక ఆకరాలు మంగోల్ సైన్యం 1206లో లక్షా ఐదువేల సంఖ్యలోనూ, 1227లో లక్షా 29 వేల సంఖ్యలోనూ ఉందని పేర్కొన్నాయి.
జాన్ ఫ్రాన్స్ వివిధ మూలాలను, అంచనా విధానాలను ఉపయోగించి మంగోల్ సైన్యం 75 వేలు, ఖ్వారెజ్మియన్ సైన్యం 40 వేలు ఉండడం సాధ్యమన్నారు. ఛెంఘిజ్ అత్యంత సామర్థ్యం కల తన సైన్యాధ్యక్షులను తన సహాయానికి తీసుకువచ్చారు. ఆయన పెద్ద సంఖ్యలో విదేశీయులు, ప్రాథమికంగా చైనీయ మూలాలున్నవారిని తీసుకువచ్చారు. ఈ విదేశీయుల్లో ముట్టడిలో నిపుణులు, వంతెనల నిర్మాణంలో సిద్ధహస్తులు, వైద్యులు,  వివిధ ప్రత్యేకతలు కలిగిన సైనికులు ఉన్నారు.
ఈ దండయాత్రలో ఖాన్ మొట్టమొదటగా పరోక్ష దాడిని ప్రయోగించారు. ఆ తర్వాత ఛెంఘిజ్ ఖాన్ కీ, ఆయన కుమారులు, మనవలు చేసి దండయాత్రల ప్రధాన లక్షణంగా ఈ వ్యూహం నిలిచింది. ఛెంఘిజ్ ఖాన్ తన సైన్యాలను విభజించి, ఒక విభాగాన్ని పూర్తిగా షాను పట్టుకుని చంపమని ఆజ్ఞాపించి పంపారు, తద్వారా ఛెంఘిజ్ ఖాన్ కు సమానమైన భూభాగాన్ని, సైన్యాన్ని కలిగివున్న సామ్రాజ్యానికి చక్రవర్తి తన రాజ్యంలోనే ప్రాణం నిలబెట్టుకోవడానికి పరిగెత్తే పరిస్థితి ఏర్పడుతుంది. మంగోల్ దళాల విభజన వ్యూహం షా బలగాలను చెదురుమదురుగా విడగొట్టి రాజ్యాన్ని తీవ్రమైన వినాశనానికి గురిచేసింది, ఇది వారి తర్వాతి దండయాత్రల్లోనూ కనిపిస్తుంది. 40 వేల నుంచి 4 లక్షల వరకూ ఏ సంఖ్యలో ఉన్నదో తెలియదు కానీ షా సైన్యం ప్రధానమైన నగరాల మధ్య విభజించబడింది. సామ్రాజ్యంలోని చాలా భూభాగాన్ని అప్పుడప్పుడే గెలుచుకున్నారు, ఛెంఘిజ్ ఖాన్ వేర్వేరు దళాలను వేర్వేరు వైపులుగా పంపడంతో వివిధ ప్రదేశాల మధ్య షా బలగం విడదీశారు. పైగా చైనా నుంచి షాకు అందిన సమాచారంలో మంగోల్ సైన్యం ముట్టడించి, కోటలను స్వాధీనం చేసుకునే యుద్ధ తంత్రంలో పెద్ద నిపుణులు కాదనీ, కోటలు గెలిచేప్పుడు ఇబ్బందిపడ్డారనీ తెలిసంది. షా సైన్యాన్ని విభజించిన పద్ధతి, నడిపిన విధానం తనకే చేటు చేసేదన్నది తర్వాత్వరాతి యుద్ధం ముగిసేనాటికి తేలింది.
ప్రయాణంలో అలసిపోయినా, మంగోలులు ఖ్వారెజ్మియన్ సైన్యంపై తొలి యుద్ధంలో విజయాలు నమోదుచేశారు. జోచి కింద ఉన్న 25 నుంచి 30 వేల మందితో కూడిన మంగోల్ సైన్య విభాగం దక్షిణ ఖ్వారెజ్మియాలో షా సైన్యంపై దాడిచేసి, పెద్ద సంఖ్యలో ఉన్న షా సైన్యం మంగోలుల్ని పర్వాతాల్లోకి నెట్టకుండా అడ్డుకోగలిగారు. మరో సైన్య విభాగం ఖ్వారెజ్మియా నగరంపై దాడిచేసి షా సైన్యాన్ని విభజించేలా చేసింది. ఈలోపు అనూహ్యంగా స్వయంగా ఛెంఘిజ్ ఖాన్ నేతృత్వంలోని మంగోలు ప్రధాన సైన్యం 1219 నాటికి ఓత్రార్ నగరానికి చేరుకున్నారు. ఉత్తరాన ఉన్న విశాలమైన, వినాశనకరమైన ఎడారి నుంచి ఏ సైన్యం కూడా దండయాత్ర చెయ్యలేదన్న షా అంచనాను పూర్తిగా దెబ్బతీసి ఆ మార్గం గుండా ప్రయాణించి అనూహ్యంగా ప్రత్యక్షమయ్యారు ఖాన్. వరుస ఒయాసిస్సుల మార్గాన్ని పట్టుకుని ప్రయాణం చేసి ఇది సాధించారు. ఓర్తార్లో ఐదు నెలల పాటు ముట్టడి చేశాకా నగరంలోకి ఓ బలహీనమైన ప్రదేశాన్ని పట్టుకుని లోపలికి వచ్చేశారు.
పెట్టుబడి
పెట్టుబడి అంటే ఏదైనా ఆస్తిని, కాలక్రమంలో దాని విలువ పెంచుకోవడం కోసం అట్టే కేటాయించి ఉంచడం. ఆర్థిక శాస్త్రంలో పెట్టుబడి ముఖ్య లక్ష్యం ప్రతిఫలం రాబట్టడం. అయితే ఈ ప్రతిఫలం లాభమూ కావచ్చు, నష్టమూ కావచ్చు. పెట్టుబడి పెట్టేవారు పెట్టుబడిదారులు. వీరు ఎక్కువ రిస్క్ ఉన్న పెట్టుబడి పెడితే ఎక్కువ ప్రతిఫలం ఆశిస్తారు. అలాగే తక్కువ రిస్క్ ఉన్న పెట్టుబడి పెడితే తక్కువ ప్రతిఫలం ఆశిస్తారు.
మంగోలుల ఖ్వారెజ్మియా దండయాత్ర
మొదటి దాడి
ఓత్రార్ నగరంలోని కోట ప్రదేశాన్ని స్వాధీనం చేసుకునేందుకు మరో నెల పట్టింది. గవర్నర్ ఇనాల్చుక్ కోటలోకెల్లా ఎత్తైన ప్రదేశం ఎక్కి, అక్కడి నుంచి ముట్టడిలో ఆఖరి సమయంలో ఎక్కి వస్తున్న మంగోల్ సైనికులపై రాళ్ళు విసిరాడు. మొదట మంగోల్ బిడారును పట్టుకుని అవమానించి, ఆ వ్యాపారుల మరణానికి కారణమైన ఓత్రార్ గవర్నర్ ఇనాల్చుక్ ని పట్టుకుని చెవుల్లో, కళ్ళలో కరిగించిన వెండి పోసి చంపారు. ఛెంఘిజ్ ఖాన్ చాలామంది నివాసుల్ని చంపారు, మిగిలిన వారిని పట్టుకుని బానిసలుగా చేశారు.
బుఖారా, సమార్ ఖండ్, ఉర్గెంక్ ల ముట్టడి
ఛెంఘిజ్ ఖాన్ తన సైన్యాధ్యక్షుడైన జెబెకు చిన్న సైన్యాన్ని ఇచ్చి దక్షిణంగా పంపారు, షా రాజ్యంలో ఆ సగభాగానికి అతను పారిపోయే ప్రతి అవకాశాన్ని నిరోధించడం దీని లక్ష్యం. ఛెంఘిజ్, టోలుయై దాదాపు 50వేల మంది కలిగిన సైన్యానికి నాయకత్వం వహిస్తూ సమర్ ఖండ్ ను చుట్టుతిరిగి, పశ్చిమంగా సాగి మొదట బుఖారా నగరాన్ని ముట్టడించడానికి ప్రయత్నం ప్రారంభించారు. బుఖారా చేరుకునేందుకు దాదాపు దాటశక్యం కాని కైజైల్ కుమ్ ఎడారిని వివిధ ఒయాసిస్సుల వరుసను తెలుసుకుని, అక్కడ మజిలీలు చేస్తూ దాటారు. ఈ ప్రయాణానికి బందీలుగా పట్టుబడ్డ ఖ్వారెజ్మియా సంచార జాతివారిని గైడ్లుగా పెట్టుకున్నారు. మంగోల్స్ బుఖారా ముఖద్వారం వద్దకు దాదాపుగా ఎవరికీ తెలియకుండా ప్రత్యక్షమయ్యారు. అనేక సైనిక వ్యూహకర్తలు బుఖారాకు అనూహ్య ప్రవేశాన్ని ప్రపంచ యుద్ధ చరిత్రలో అత్యంత విజయవంతమైన అనూహ్య దాడిగా భావిస్తారు.
పెట్టుబడి
ప్రముఖ పెట్టుబడి దారులు
వారెన్ బఫెట్ ప్రపంచవ్యాప్తంగా ప్రముఖ పెట్టుబడి దారుల్లో ఒకడు. 2013 ఫోర్బ్స్ మ్యాగజైన్ లో ఈయన ఫార్చూన్ 400 మంది ధనవంతుల జాబితాలో రెండవస్థానం పొందాడు. ఈయన ఎన్నో ఇంటర్వ్యూలలోనూ, వ్యాసాల్లోనూ దీర్ఘకాలిక పెట్టుబడులు ఎలా ఉండాలో ఎన్నో సలహాలు ఇచ్చాడు.
భారతదేశంలో రాధాకిషన్ దమానీ, రాకేష్ ఝున్‌జున్‌వాలా ప్రముఖ పెట్టుబడి దారులుగా పేరు గాంచారు.
మంగోలుల ఖ్వారెజ్మియా దండయాత్ర
బుఖారా, సమార్ ఖండ్, ఉర్గెంక్ ల ముట్టడి
బుఖారా తర్వాత ఛెంఘిజ్ ఖాన్ ఖ్వారెజ్మి రాజధాని సమర్ ఖండ్ కి బయలుదేరి, మార్చి 1220లో చేరుకున్నారు. బుఖారాతో పోలిస్తే సమర్ ఖండ్ మరింత మెరుగైన పటిష్ఠమైన రక్షణ వ్యవస్థ, దాదాపు లక్షమంది రక్షణ సైన్యంతో ఉంది. ఛెంఘిజ్ తన ముట్టడిని ప్రారంభించగా, కుమారులు చగుటాయ్, ఓగెడాయ్ ఓత్రార్ కూల్చివేతను పూర్తిచేసుకుని చేరగా, సంయుక్త మంగోల్ సైన్యం నగరంపై దాడిని ప్రారంభించింది. బందీల శరీరాలే కవచాలుగా ఉపయోగిస్తూ మంగోల్ సైన్యం దాడిచేసింది. పోరాటంలో మూడోరోజున సమర్ ఖండ్ రక్షణ సైన్యం ఒక ఎదురుదాడిని ప్రయత్నించారు. ఉపసంహరించుకుంటున్నట్టు భ్రమింపజేసి రక్షణ దళంలోని 50వేల సైన్యాన్ని కోట బయటకు రప్పించిన ఛెంఘిజ్ ఖాన్, ముఖాముఖి పోరులో వారందరినీ ఊచకోత కోశారు. నగరాన్ని ముట్టడి నుంచి తప్పించేందుకు షా ముహమ్మద్ రెండుసార్లు ప్రయత్నించినా మంగోల్ సైన్యం తిప్పికొట్టింది. ఐదవ రోజున 2 వేల మంది మినహా మిగిలిన షా సైన్యం లొంగిపోయింది. మిగిలిన సైన్యం ప్రాణం పోయేంతవరకూ షా మహమ్మద్ కి విశ్వాసంగా నిలిచి రక్షణ గోడను పట్టుకుని నిలిచారు. కోట పతనమయ్యాకా ఛెంఘిజ్ లొంగుబాటు నిబంధనలు అమలు చేశారు, తనపై సమర్ ఖండ్ లో కత్తి ఎత్తిన ప్రతి సైనికుణ్ణీ చంపేశారు. సమర్ ఖండ్ ప్రజల్ని నగరానికి బయట ఉన్న మైదానంలో సమావేశం కమ్మని ఆదేశించారు, అక్కడ వారందరినీ చంపేశారు.
సమర్ ఖండ్ పతనమయ్యేనాటికి ఛెంఘిజ్ ఖాన్ తన సైన్యాధ్యక్షుల్లో అత్యున్నత హోదా కలిగిన సుబుటాయ్, జెబెలకు షా ముహమ్మద్ ను వేటాడి చంపమని ఆదేశమిచ్చారు. పశ్చిమానికి కాస్పియన్ సముద్రంలోని చిన్న దీవికి షా అత్యంత నమ్మకస్తులైన సైనికులు, కుమారుడు జలాల్ అల్-దిన్ లతో పారిపోయాడు. 1220 డిసెంబరులో షా చనిపోయాడు, కొందరు చరిత్రకారులు న్యూమోనియా సోకి మరణించారని అంటే, మరికొందరు సామ్రాజ్యాన్ని కోల్పోయి బికారిగా మారిన హఠాత్పరిణామాన్ని తట్టుకోలేక మరణించారని చెప్తారు.
పెట్టుబడి
మూలాలు
వర్గం:ఆర్థిక శాస్త్రము
మంగోలుల ఖ్వారెజ్మియా దండయాత్ర
బుఖారా, సమార్ ఖండ్, ఉర్గెంక్ ల ముట్టడి
ఈలోగా ఉర్గెంచ్ అన్న సంపన్న వాణిజ్య నగరం ఖ్వారెజ్మియన్ దళాల చేతిలోనే ఉంది. గతంలో షా తల్లి ఉర్గెంచ్ ను పరిపాలించేవారు, కానీ ఆమెకు తన కుమారుడు, చక్రవర్తి షా కాస్పియన్ సముద్రంలోకి పారిపోయాడని తెలియగానే తనూ నగరాన్ని విడిచి పారిపోయింది. ఆమెను పట్టి బంధించి మంగోలియా పంపేశారు. మొహమ్మద్ సైన్యాధ్యక్షుల్లో ఒకరైన ఖుమార్ తెజిన్ ఉర్గెంచ్ సుల్తానుగా ప్రకటించుకున్నారు. దండయాత్ర తొలినాళ్ళ నుంచీ ఉత్తర భాగాన్ని ఆక్రమించుకుంటూ వస్తున్న జోచి ఆ మార్గం నుంచీ, ఛెంఘిజ్ ఖాన్, ఓగెడెయ్ ఖాన్, ఛగటాయ్ ఖాన్ దక్షిణం నుంచి నగరాన్ని సమీపించారు. ఉర్గెంచ్ దాడి మంగోల్ దండయాత్రలో అత్యంత కఠినమైనదిగా మిగిలింది. నగరం అము దర్యా నదీతీరంలో చిత్తడి డెల్టా ప్రాంతంలో నిర్మితమైంది. తడి, మెత్తని నేల ముట్టడి తరహా యుద్ధానికి అనుకూలంగా లేకపోవడం, రాళ్ళు విసిరే కాటపుల్ట్ యంత్రం ద్వారా విసరేందుకు పెద్ద రాళ్ళు సమీపంలో పెద్దగా లభించకపోవడం వంటివి మంగోల్ సైన్యానికి సమస్యలయ్యాయి. ఈ సమస్యలు ఎలా ఉన్నా వాటి ప్రభావం తమ ఓపికపై పడకుండా మంగోలులు దాడిచేస్తూనే ఉన్నారు, నగరం తీవ్రమైన ప్రతిఘటనతోనే మంగోల్ సైన్యానికి లొంగింది. ఒక్కో వీధి, ఒక్కో ప్రదేశం పట్టుపట్టి రక్షణ కల్పిస్తూ పోరాడుతూండడంతో పతనం చాలా ఆలస్యమైంది. మంగోలియన్ ఎత్తుగడలు నగర పోరాటానికి అనువుగా మలుచుకోవడంలో చాలా ఇబ్బందులు ఉండడంతో మంగోలులకు సైనిక నష్టం చాలా సంభవించింది.